Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az Országgyûlés még 2003. június 23-án elfogadta az Avtv. módosításáról szóló 2003. évi XLVIII. törvényt, az
Paragraph Index: 669

Az Országgyûlés még 2003. június 23-án elfogadta az Avtv. módosításáról szóló 2003. évi XLVIII. törvényt, az Európai Unióhoz történõ csatlakozásunkhoz szükséges jogharmonizációs feladatok körében az Avtv. és a vonatkozó EU irányelv teljes összhangjának megteremtése érdekében. Az Európai Parlament és a Tanács „az egyénnek a személyes adatok feldolgozásával kapcsolatos védelmérõl és ezeknek az adatoknak a szabad áramlásáról” szóló 95/46/EK irányelvének teljes harmonizálására készített törvény egyes rendelkezései 2004. január 1-jén léptek hatályba, az EU-ra vonatkozó részek a Magyar Köztársaságnak az Európai Unióhoz történõ csatlakozásáról szóló nemzetközi szerzõdés hatálybalépésekor. Immár az Avtv. is megerõsíti azt, hogy a Magyarországról az EU többi tagállamába irányuló adattovábbítást úgy kell tekinteni, mintha a Magyar Köztársaság területén belüli adattovábbításra kerülne sor [9.§ (2) bekezdés]. Ezt – mint korábbi beszámolóinkban többször hangsúlyoztuk – az EU Bizottsága 2000/519/EC számú, 2000. július 26-án kelt határozatában már megállapította, vagyis Magyarország a Bizottságtól ekkor megkapta az uniós adatvédelmi elvárásoknak eleget tevõ „adekvát/megfelelõ védelmi szint” minõsítést. A módosított Avtv. elõírásának megfelelõen az adatvédelmi biztos a ben közzétette a Bizottság határozatát, amely az Európai Unión kívüli adatfeldolgozóval kötendõ megbízási szerzõdés tartalmát határozza meg. Változás továbbá, hogy míg korábban az érintett jogait törvény is csak az állam külsõ és belsõ biztonsága (így a honvédelem, a nemzetbiztonság, a bûnmegelõzés vagy bûnüldözés érdekében), továbbá állami vagy helyi önkormányzati pénzügyi érdekbõl, valamint az érintett vagy mások jogainak védelme érdekében korlátozhatta, ez a kör kiegészült „az Európai Unió jelentõs gazdasági vagy pénzügyi érdekébõl” kategóriájával. Szólni kell arról is, hogy a külföldre történõ adattovábbítás szabályának módosításakor a jogalkotó szigorúbban járt el, mint ahogy azt a hivatkozott irányelv megkívánja. Amíg az Avtv. korábbi rendelkezése szerint személyes adatot az országból harmadik országba akkor lehetett továbbítani, ha ahhoz az érintett hozzájárult, vagy törvény azt lehetõvé tette, feltéve, hogy az adatkezelés feltételei a külföldi adatkezelõnél minden egyes adatra nézve teljesültek, addig a módosítás a „feltéve” után azt illesztette be, hogy „a harmadik ország joga – az Európai Unió által meghatározott – megfelelõ védelmet biztosít az átadott adatok kezelése során”. Ilyen ország, amely a Bizottságtól az Irányelv 25. cikkének

Source: https://magyarkozlony.hu/hivatalos-lapok/3b08c9aa1c83ab42412c6dad7f256014a9fa0aec/dokumentumok/4aa3e7dbe4f70ece47358342ad647951b82d97ab/letoltes